Mynwerker sterf in ontploffing | Maroela Media
Anglo American Platinum (Amplats) het Maandag bevestig dat nog 'n werker by sy mynkompleks in Rustenburg dood is.
Chris Griffith, uitvoerende hoof van Amplats, het gesê die werker is Donderdag in 'n ontploffing-verwante ongeluk dood. "Ons innige meegevoel aan die familie, vriende en kollegas van die oorledenes." Hy het gesê die maatskappy staan hulle by in dié tyd en dat die voorval ondersoek word.
Nog 'n werker is op 5 Augustus by dieselfde mynkompleks dood tydens 'n grondstorting. Op 31 Maart is 'n werker beseer by die Thembelani-myn. Die werker het op 9 Julie aan sy beserings beswyk. In nog 'n voorval by die Thembelani-myn is 'n werker op 3 Junie dood in 'n grondstorting.
Amplats hoop steeds om voor einde vanjaar sy groot mynkompleks in Rustenburg aan Sibanye Gold te verkoop.